Growth/Structured mentor list/bn

এই পাতায় "কাঠামোবদ্ধ মেন্টর তালিকা" প্রকল্প নিয়ে দলের কাজ বর্ণনা করা আছে। এই পাতায় প্রধান প্রধান সামগ্রী, নকশা, উন্মুক্ত প্রশ্নাবলী এবং সিদ্ধান্তসমূহ লিপিবদ্ধ রয়েছে। ধারাবাহিক উন্নতির হালনাগাদকৃত তথ্য সাধারণত গ্রোথ দলের হালনাগাদকৃত পাতায় দেয়া হবে। বৃহত্তর এবং বিস্তারিত তথ্য এখানে উল্লেখ করা হবে।

বর্তমান অবস্থা

 * 2021-11-22: প্রকল্প পরিকল্পনার কাজ শুরু হয়
 * 2022-01-15: প্রকৌশলগত কাজের শুরু
 * 2022-08-04: কাঠামোবদ্ধ মেন্টর তালিকা সকল বেটা উইকিতে এবং test.wikipedia.org-তে রয়েছে (ফেব্রিকেটর টাস্ক)
 * পরবর্তী: গ্রোথের পাইলট উইকিতে কাঠামোবদ্ধ মেন্টর তালিকা প্রযুক্ত করা (ফেব্রিকেটর টাস্ক)

সারাংশ
কাঠামোবদ্ধ মেন্টর তালিকা মেন্টরদের নাম অন্তর্ভুক্তির একটি নতুন উপায়। উইকিটেক্সট-ভিত্তিক তালিকার মাধ্যমে (উদাহরণ) নাম অন্তর্ভুক্তির পরিবর্তে মেন্টরগণ মেন্টর ড্যাশবোর্ডে থাকা ফর্মের মাধ্যমে মেন্টরশিপে নিজেকে অন্তর্ভুক্ত করতে পারবেন বা তথ্য পরিবর্তন করতে পারবেন (যেমন সূচনা বার্তা বা কতজন নবাগতের প্রশ্ন পেতে আগ্রহী, ইত্যাদি)।

আমরা কেন এটা করছি?
বর্তমানে সম্প্রদায়সমূহকে একটি উইকিটেক্সট-ভিত্তিক মেন্টর তালিকা ব্যবহার করতে হয় (ইংরেজি উইকিপিডিয়ায় উদাহরণ, ডকস), যা একটা সাধারণ উইকির পাতার মত, কোনো নির্দিষ্ট কাঠামোবিহীন। এটার একাধিক সমস্যা রয়েছে:


 * সীমবদ্ধ সম্প্রসারণযোগ্যতা: মেন্টরের ব্যবহারকারী নাম এবং তাদের বার্তা একটি পাইপ চিহ্ন ( অক্ষর) দ্বারা পৃথক থাকে। যখন মেন্টর এবং বার্তা কেবলমাত্র দরকারি, তখন এই পদ্ধতিতে কোনো সমস্যা না থাকলেও মেন্টর বিষয়ে একাধিক তথ্য (যেমন মেন্টরের আগ্রহভিত্তিক বিষয় বা তাদের সময়ের ব্যাপার) রাখা সম্ভব হয় না।
 * সহজেই ভুল হতে পারে: যখন সম্প্রদায়ের কোনো সদস্য মেন্টর তালিকার পরিবর্তন করেন, তখন ভুল করাটা খুব সহজ এবং ভুলবশত ভুল ব্যবহারকারীকে অন্তর্ভুক্ত করিয়ে ফেলতে পারে। এর কারণ মেন্টর তালিকা সহজে পার্স করা যায় না (পরের কারণটি দেখুন)।
 * পার্স করা কঠিন: একটা যন্ত্রের পক্ষে উইকিটেক্সট "পড়া" কঠিন। গ্রোথ ও প্রযুক্তিক সম্প্রদায়ের স্বেচ্ছাসেবকদের মেন্টরের তালিকা নিয়ে কাজ করাটা এবং কীভাবে বিভিন্ন উইকিতে মেন্টরশিপ কাজ করে তা নিয়ে সামনে আগানোটা কঠিন হয়ে পড়ে। কাঠামোবদ্ধ মেন্টর তালিকা এই সমস্যার সমাধান করবে।
 * স্থাপন করা কঠিন: প্রত্যেক সম্প্রদায় যারা রোথ মেন্টরশিপ ব্যবহার করছে, তারা নিজেদের মত মেন্টরের তালিকা তৈরি করেছে। কীভাবে এটা করতে হবে সে ব্যাপারে প্রয়োজনীয় নথি থাকলেও প্রায়শই এ কাজে গ্রোথ দলের সহায়তার দরকার পড়ে। কাঠামোবদ্ধ মেন্টরের তালিকার মাধ্যমে গ্রোথ মেন্টরশিপ পাওয়ার জন্য একমাত্র প্রয়োজনীয় দিক হবে যথেষ্ট সংখ্যক মেন্টরের আগ্রহ।

কাঠামোবদ্ধ মেন্টর তালিকা এই সকল সমস্যা সমাধান করে। যেহেতু তথ্য মিডিয়াউইকি:নামস্থানে একটি JSON পাতায় সংরক্ষিত থাকে (দেখুন #কীভাবে এটা কাজ করে?), তালিকাটি যন্ত্র দ্বারা সহজেই সম্প্রসারিত বা পার্স করা যায়। যেহেতু মেন্টরগণ একটি ফর্মের মাধ্যমে তথ্য পরিবর্তন করবেন (সরাসরি তালিকা সম্পাদনার পরিবর্তে), কোনোপ্রকার ভুল করে মেন্টরের তালিকার ফরমেট ভাঙাটা কঠিন হবে।

সম্প্রদায়ের এটা কীরকম প্রভাব ফেলবে?
কাঠামোবদ্ধ মেন্টর তালিকা প্রযুক্ত হওয়ায় উইকিতে মেন্টরশিপ-ভিত্তিক কাজের ধারায় তেমন কোনো পরিবর্তন আনবে না। উদাহরণস্বরূপ, উইকিটেক্সট-ভিত্তিক মেন্টরের তালিকায় গিয়ে নাম অন্তর্ভুক্তির পরিবর্তে একজন মেন্টর হতে ইচ্ছুক ব্যবহারকারীকে যেতে হবে। নিজের তথ্য পরিবর্তনের জন্যও একই কাজ করতে হবে। গ্রোথ দল উইকিটেক্সটে থাকা মেন্টরের তালিকাকে নতুন কাঠামোবদ্ধ মেন্টর তালিকায় পরিবর্তিত করার কাজটা করবে, যেন কোনো তথ্য হারিয়ে না যায়।

উইকিটেক্সটে থাকা মেন্টর তালিকা হালনাগাদ করার প্রয়োজন পড়তে পারে যেন গুরুত্বপূর্ণ তথ্য চলে না যায় (যেমন কোথায় নাম অন্তর্ভুক্তি করতে হয় বা মেন্টরশিপ কী)। এখানে মুছে দেয়াও সম্ভব হবে এবং মেন্টর ড্যাশবোর্ডের উপর ভিত্তিতে করে মেন্টরদের সকল প্রয়োজনীয় তথ্য দেয়া সম্ভব হবে।

যদি আপনি আগাম এই প্রকল্প পরীক্ষা করতে চান, আপনি সেটা পারবেন! উইকিমিডিয়া ফেব্রিকেটরে পরীক্ষার জন্য প্রয়োজনীয় নির্দেশনা দেয়া আছে। কাঠামোবদ্ধ মেন্টর তালিকা বেটা উইকি এবং টেস্ট উইকিপিডিয়াতে আছে।

কনফিগারেশন


তত্ত্বীয়ভাবে কাঠামোবদ্ধ মেন্টর তালিকা সম্প্রদায় কনফিগারেশনের মত প্রকল্প, যেখানে গ্রোথ দল কিছু জিনিস অন-উইকিতে JSON পাতায় রাখতে চায়। সম্প্রদায় কনফিগারেশনের কাজের মত মেন্টরদের মূল তালিকা একটি JSON পাতায় মিডিয়াউইকি নামস্থানে রাখা থাকবে, যাকে MediaWiki:GrowthMentors.json বলা হয় (test.wikipedia.org-তে উদাহরণ দেখুন)। আমরা সহজে মেন্টরদের তালিকা ব্যবহার করে করা যায় এমন ধাঁচের বেশকিছু কাঠামো তৈরি করেছি। এই কাঠামোতে নিজ তথ্য পরিবর্তনে জন্য মেন্টরদের প্রশাসকের অনুমতি নেয়ার প্রয়োজন হবে না, কারণ মেন্টর তালিকাও  নামস্থানে রয়েছে।

মেন্টরদের নাম অন্তর্ভুক্তি এবং ব্যক্তিগতকরণ
মেন্টর না এমন ব্যবহারকারী যারা মেন্টর হিসেবে নাম অন্তর্ভুক্ত করাতে চান, তারা মেন্টর ড্যাশবোর্ড দ্বারা নাম অন্তর্ভুক্ত করতে পারবেন। যেন বিশ্বস্ত ব্যবহারকারীরা কেবল মেন্টর হিসেবে নাম অন্তর্ভুক্ত করাতে পারেন, তা নিশ্চিতের জন্য দুইটি নতুন মেন্টরশিপ-সম্পর্কিত অপশন সম্প্রদায় কনফিগারেশনে রাখে হয়েছে (ডানের ছবিটি দেখুন)। এই অপশনদ্বারা সম্প্রদায় মেন্টরের জন্য ন্যূনতম আবশ্যকতা নির্ধারণ করে দিতে পারবেন: ন্যূনতম কতদিন ধরে তারা বিদ্যমান এবং একটি ন্যূনতম সম্পাদনা সংখ্যা। মেন্টর ড্যাশবোর্ড নিশ্চিত করবে যেন ন্যূনতম প্রয়োজনীয় দিকগুলো নিশ্চিত করার প্রেক্ষিতেই একজন মেন্টর হিসেবে নিজের নাম অন্তর্ভুক্ত করাতে পারনে।

মেন্টরদের মধ্যে যারা তাদের সূচনা বার্তা পরিবর্তন করতে চান, কিংবা পরামর্শগ্রহীতার পরিমাণ নিয়ন্ত্রণ করতে চান, কিংবা মেন্টরশিপসম্পর্কিত অন্য কিছু করতে চান, তবে তারা ড্যাশবোর্ডের মাধ্যমে তা করতে পারবেন। প্রত্যেক মেন্টর কেবলমাত্র তার নিজ নিজ তথ্য পরিবর্তন করতে পারবেন (অর্থাৎ মেন্টর ক কেবলমাত্র তার নিজের বার্তা পরিবর্তন করতে পারবেন; তিনি খ-এর বার্তা পরিবর্তন করতে পারবেন না)।

সম্প্রদায় কর্তৃক মেন্টরদের নিয়ন্ত্রণ
কে মেন্টর হতে পারবেন, সে ব্যাপারে যেন সম্প্রদায়ের নিয়ন্ত্রণ থাকে, তা নিশ্চিতের জন্য প্রশাসকগণ  ব্যবহার করতে পারবেন। এই বিশেষ পাতা মেন্টরদের তালিকা প্রদর্শন করছে এবং প্রশাসকদের মাধ্যমে তাদের কাউকে অপসারণের সুযোগ প্রদান করছে। যদি "অপসারণ" বাটনে ক্লিক কয়া হয়, তবে মেন্টরের তালিকা থেকে তারা অপসারিত হবে এবং তাদের সকল পরামর্শগ্রহীতা নতুন একজন মেন্টর পাবেন। প্রশাসকব্যতীত বাকিরাও -এ যেতে পারবেন, তবে তারা "অপসারণ" বাটনটি দেখতে পাবেন না।

মেন্টর, নাম অন্তর্ভুক্ত করা ব্যবহারকারী, অথবা প্রশাসকদের করা সকল পরিবর্তন MediaWiki:GrowthMentors.json পাতার ইতিহাসে দেখা যাবে।

যদি কোনো কারণে মেন্টরের তালিকায় সরাসরি যাওয়ার প্রয়োজন পড়ে, তবে প্রশাসক এবং ইন্টারফেস প্রশাসকগণ মূল JSON পাতা সরাসরি সম্পাদনা করতে পারবেন।